Ֆորդ Մեդոքս Բրաուն

Ֆորդ Մեդոքս Բրաուն (, )՝ անգլիացի գեղանկարիչ և բանաստեղծ, պրեռաֆայելիտների նշանավոր ներկայացուցիչներից մեկը, չնայած «Պրեռաֆայելիտների եղբայրության» անդամներից չի եղել։ Դանթե Գաբրիել Ռոսսետտիի և  Ուիլյամ Մորիսի ընկերն էր, նրանց հետ միասին զբաղվում էր վիտրաժի դիզայնով։

Կենսագրություն 
Ֆորդ Մեդոքս Բրաունը ծնվել է 1821 թվականի ապրիլի 16-ին, ֆրանսիական Կալե քաղաում։ Ֆորդ Մեդոքսի հայրը շոտլանդացի էր, նավի գանձապահ, որդու ծնվելուց հետո թողել է ծառայությունը։ 1835 թվականին Բրաունը ընդունվել է Բրյուգգեի Արվեստի ակադեմիան, որտեղ յուրացրել է նկարչությունը Դավիդի աշակերտներից մեկի ղեկավարությամբ։

Այնուհետև սովորել  է Գենտում և Անտվերպենում։ Նրա առաջին մեծ նկարը 1840 թվականին նկարած «Մարի Շոտլանդացու մահապատիժը» նկարն էր։ Վապերս Բրաունի արվեստանոցում ուսումնասիրում էր ֆրեսկոյի տեխնիկան, յուղանկար, ջրաներկ, փորագրության տարբեր ձևեր։ Ավելի ուշ նա տեղափոխվեց Փարիզ, որտեղ նկարիչ-ռոմանտիկների ազդեցության տակ դիմեց գրական թեմաների։ 1845 թվականին նա այցելեց Հռոմ, որտեղ մտերմացավ նազարեյացիների հետ։ 
Նա շատ բան ընդունեց նազարեյացիներից, արդյունքում այդ հայացքները ազդեցություն գործեցին պրեռաֆայելիտների վրա։ 1848 թվականին Բրաուն Ֆորդ Մեդոքսը ծանոթացավ Դանթե Գաբրիել Ռոսսետտիի հետ։

Բրաունի պատմական և կրոնական կոմպոզիցիաները կրում են ռոմանտիկ բարոյախոսական բնույթ, տարբերվում են առողջ իրատեսությամբ և գույների սրությամբ (օրինակ « Քրիստոսը լվանում է Պետրոս առաքյալի ոտքերը», 1852 թվական, Թեյտ պատկերասրահ, Լոնդոն)։ Մեդոքս Բրաունը այսպես է մեկաբանում իր «Հրաժեշտ Անգլիային» կտավը՝ «Ընդհանրապես ուշադրություն չդարձնելով որևէ ժամանակաշրջանի կամ երկիր արվեստի վրա, ես փորձել եմ պատկերել այդ տեսարանը, այնպես ինչպես պետք է լիներ»։

Ֆորդ Մեդոքս Բրաուն՝ գրող Ֆորդ Մեդոքս Ֆորդի պապը և նկարիչ, բանաստեղծ Օլիվեր Մեդոքս Բրաունի հայրն է (1855-1874-ական թթ.): Նրա դստրերից նկարչուհի Լյուսի Մեդոս Բրաունի հետ ամուսնացել է Վիլյամ Մայքլ Ռոսետտին, իսկ մյուս աղջկա՝ Կեթրինի հետ՝ Ֆրենսիս Հյուփերը։

Նկարներ 
 «Հրաժեշտ Անգլիային» (, 1855 թվական)՝ Բրաունի ամենահայտնի կտավներից է, մինչև այժմ համարվում է նրա լավագույն աշխատանքներից մեկը, նվիրված արտագաղթ թեմային։ Ամուսնական զույգը տխուր է, բայց հավաքված են և լի վճռականությամբ. նրանք ուրախ չեն հայրենիքից բաժանվելու համար, բայց կարոտով չեն նայում Դուվրի սպիտակ ժայռերին, որոնք մնում են հետևում։ Բրաունը նկարել է այդ նկարը Թոմաս Վուլների Ավստրալիա մեկնելուց հետո։  «Հարժեշտ Անգլիային» կտավը Բրաունը ստեղծել է այնպիսի հոգատարությամբ, որ կանացի գլխարկի վրա կարմիր ժապավեն նկարելու համար պահանջվեց չորս շաբաթ։
 «Աշխատանք» (, 1865), կտավը վիկտորեական սոցիալական համակարգի անարդարության մասին է և այն մասին, թե ինչպես է տնտեսական կյանքը աստիճանաբար տեղափոխվում գյուղից քաղաք։ 
 «Մանչեստերյան որմնանկարներ» (, սկսել  1879 թ.)՝ կտավների շարք, որտեղ երգիծաբանորեն ծաղրվում են վիկտորիանական դարաշրջանի որոշ իդեալներ։
 «Հիսուսը լվանում է Պետրոսի ոտքերը» (, 1852 թ.)
 «Սեր Տրիստրամի մահը» (, 1863 թ.)

Հետաքրքիր փաստեր 
Նկարչի ընտանիքը այլաբանորեն պատկերված է ավագ դստեր՝ Լյուսի Բրաունի «Ֆերդինանդը և Միրանդան շախմատ են խաղում» կտավում։

Ծանոթագրություններ

Արտաքին հղումներ 
 Կենսագրություն և որոշ նկարներ  
 Ապակենկարներ [Ուիլյամ հետ
 Նկարներ Carol Gerten Fine Art-ում 

Պրեռաֆայելիտներ
Անգլիացի նկարիչներ
Անգլիացի բանաստեղծներ